Publication: Magyar Közlöny
Issue: MK-2009-173 (Year: 2009, Number: 173)
Era: 2004-2010
Section: 2. melléklet a 32/2009. (XII. 1.) MNB rendelethez
Paragraph Index: 684

4. A rezidens szektorok leírása Egyes szervezetek többféle tevékenységet végeznek egymás mellett. A szektorba soroláshoz mindig az adott szervezet fõtevékenysége szolgál alapul. A) Nem pénzügyi vállalatok A nem pénzügyi vállalatok szektorába tartoznak azok a gazdasági szervezetek, amelyek fõ tevékenységként piaci értékesítésre szánt javakat állítanak elõ, illetve nem pénzügyi szolgáltatásokat nyújtanak. Gazdálkodási forma szerint – a pénzügyi szolgáltatást nyújtók kivételével – ide tartoznak: – a jogi személyiségû gazdasági társaságok, kivéve azokat, amelyeket közgazdasági szempontok alapján, az e rendelet 3. mellékletének 1. pontja szerinti, az MNB honlapján közzétett listának megfelelõen a központi kormányzatba kell sorolni, – a szövetkezetek (a szövetkezeti hitelintézetek kivételével), – egyéb jogi személyiségû vállalkozások, – jogi személyiség nélküli vállalkozások, – a gazdasági szervezeteket segítõ és azok által finanszírozott nonprofit intézmények. B) Központi bank Ide a Magyar Nemzeti Bank tartozik. C) Egyéb monetáris pénzügyi intézmények Jellegzetesen a betétgyûjtõ pénzügyi intézmények alkotják ezt a szektort. Ide a központi bank kivételével a bankok, a szakosított hitelintézetek és a szövetkezeti hitelintézetek (együtt: hitelintézetek) tartoznak, valamint a befektetési alapok közül a pénzpiaci alapok. A hitelintézetek között szerepel (az e rendelet 3. mellékletének 1. pontja szerinti, az MNB honlapján közzétett listának megfelelõen) a Hpt. szerint hitelintézetnek minõsülõ valamennyi intézmény, függetlenül az egységes statisztikai számjele (ESS) részét képezõ szakágazati (TEÁOR) kódtól. A pénzpiaci alapokhoz azok a befektetési alapok sorolandók, amelyek befektetési jegyei likviditás szempontjából a bankbetétekhez hasonlóak, és eszközeiket elsõsorban pénzpiaci eszközökbe, vagy maximum 1 éves hátralévõ lejáratú transzferálható hitelviszonyt megtestesítõ értékpapírokba, vagy pénzpiaci eszközök kamataihoz hasonló megtérülésû eszközökbe fektetik. (Pénzpiaci eszköz: a Tpt. szerint meghatározott fogalom.) D) Egyéb pénzügyi közvetítõk Ide azok a pénzügyi közvetítõk tartoznak, amelyek nem végeznek betétgyûjtést, de fõtevékenységként jelentõs mennyiségû egyéb forrást gyûjtenek, amelyet kihelyeznek a pénz- és tõkepiacon. Ide sorolandók például a pénzügyi vállalkozások jelentõs része, a befektetési alapok a pénzpiaci alapok kivételével, a befektetési alapkezelõ társaságok, a kockázatitõke-társaságok és alapok, valamint a befektetési vállalkozások közül az értékpapír-befektetési társaságok és az értékpapír-kereskedõk. E) Pénzügyi kiegészítõ tevékenységet végzõk Itt azok az intézmények szerepelnek, amelyeknek fõ tevékenysége olyan pénzügyi kiegészítõ szolgáltatás nyújtása, amely szorosan kapcsolódik valamilyen pénzügyi közvetítési tevékenységhez. Ezen intézmények azonban nem gyûjtenek jelentõs mennyiségû forrást, hanem a hitelnyújtók és a hitelfelvevõk között úgy létesítenek kapcsolatot, hogy az nem érinti lényegesen a mérlegüket. Ide tartoznak azok a pénzügyi intézmények is, amelyek fõ tevékenységként a pénzügyi közvetítés biztonságát garantálják. Ide tartoznak például a tõzsde, a központi szerzõdõ fél, a betétbiztosítási, intézményvédelmi és befektetésvédelmi alapok, egyéb pénzügyi kiegészítõ szolgáltatást végzõ intézmények, és a befektetési vállalkozások közül az értékpapír-bizományosok. F) Biztosítók és nyugdíjpénztárak Ide a biztosítótársaságok, a biztosítási egyesületek (e rendelet 3. mellékletének 1. pontja szerinti, az MNB honlapján közzétett technikai segédletben F1 és F2 alcsoportkód alatti listák), a magánnyugdíjpénztárak, az önkéntes kölcsönös nyugdíj-, egészség- és önsegélyezõ pénztárak (e rendelet 3. mellékletének 1. pontja szerinti, az MNB honlapján közzétett technikai segédletben F3-F6 alcsoportkód alatti listák), valamint a biztosítóként és pénztárként mûködõ magyarországi fióktelepek (e rendelet 3. mellékletének 1. pontja szerinti, az MNB honlapján közzétett technikai segédletben F7 alcsoportkód alatti lista) tartoznak. G) Központi kormányzat A központi kormányzat magába foglalja a központi költségvetést, a központi költségvetés intézményeit, az elkülönített állami pénzalapokat, és azokat a gazdasági társaságokat, amelyek közgazdasági szempontok alapján, az e rendelet 3. mellékletének 1. pontja szerinti, az MNB honlapján közzétett külön listának megfelelõen a központi kormányzatba sorolandók.Ide tartoznak azok a nonprofit szervezetek is, amelyeket elsõsorbana központi kormányzat finanszíroz, és amelyek felett a központi kormányzat gyakorolja az irányítást. Amennyiben az adatszolgáltatásban elkülönítendõ a központi kormányzaton belül a központi költségvetés valamint a központi kormányzathoz sorolt egyéb intézmények csoportja, a központi kormányzathoz sorolt egyéb intézmények alatt az e rendelet 3. sz. mellékletének 1. pontja szerinti, az MNB honlapján közzétett listákban szereplõ, a központi kormányzatba sorolt gazdasági társaságok (G2) és nonprofit intézmények (G1) értendõk. H) Helyi önkormányzatok A helyiönkormányzatokmagukbafoglaljákamegyei ésatelepülésiönkormányzatokatésazokintézményeit,valamint a helyi kisebbségi önkormányzatokat és azok intézményeit. Ide tartoznak azok a nonprofit szervezetek is, amelyeket elsõsorbanahelyiönkormányzatokfinanszíroznak,ésamelyekfelett ahelyiönkormányzatokgyakoroljákazirányítást. I) Társadalombiztosítási alapok Ide tartoznak a Nyugdíjbiztosítási Alap és az Egészségbiztosítási Alap, valamint ezek intézményei. Az államháztartás az érintett adatszolgáltatásokban a központi kormányzat, a helyi önkormányzatok és a társadalombiztosítási alapok együttesét jelenti (G+H+I). J) Háztartások A háztartások szektora a természetes személyeket és az egyéni vállalkozókat foglalja magába. Az egyéni vállalkozók a vállalkozói igazolvánnyal rendelkezõ és egyéb egyéni vállalkozók (mezõgazdasági õstermelõk, mezõgazdasági kistermelõk, kisiparosok, magánkereskedõk stb.). K) Háztartásokat segítõ nonprofit intézmények A nonprofit intézmények közül csak a háztartásokat segítõ nonprofit intézmények alkotnak külön szektort a nemzetközi makrostatisztikai módszertan szerint. Azok a nonprofit intézmények, amelyeket az üzleti szervezetek finanszíroznak és irányítanak, a nem pénzügyi vállalatokhoz tartoznak. Azok a nonprofit szervezetek, amelyeket az államháztartás intézményei finanszíroznak és irányítanak, a központi kormányzatba vagy a helyi önkormányzatokhoz sorolódnak. A háztartásokat segítõ nonprofit intézmények körébe tartoznak azok a nonprofit szervezetek, amelyek elsõsorban a háztartásoktól kapják forrásaikat vagy nincsenek az állam vagy a gazdálkodó szervezetek irányítása alatt. Ezek a szervezetek lehetnek szakszervezetek, munkavállalói érdekképviseleti szervezetek, politikai pártok, egyházak, egyházi intézmények, egyesületek és az alapítványok jelentõs része.

Source: https://magyarkozlony.hu/hivatalos-lapok/def628cb8e3338bfccaa8e6652aba813ec6781cc/dokumentumok/673ad2e2a54ecb6336ac6a8180d7859c7eac9973/letoltes